Nižnekolymskas

Nižnekolymskas () – gyvenvietė Rusijoje, šiaurės rytų Jakutijoje, Žemutinės Kolymos uluse, 29 km į pietvakarius nuo Čerskio, prie kairiojo Kolymos kranto, priešais Aniujaus žiotis.

Istorija 

1644 m. čia įkurta Semiono Dežniovo žiemavietė, vėliau įrengtas nedidelis ostrogas, susikūrė gyvenvietė. Verstasi prekyba, žvejyba, buvo medinė cerkvė. XIX a. pab. Nižnekolymske gyveno 211 žmonių. 1918 m. įrengtas pašto skyrius. Nuo 1968 m. gyvenvietė oficialiai panaikinta, tačiau dar XXI a. pr. keli žmonės Nižnekolymske tebegyveno.

Jakutijos gyvenvietės